Der har været stille ved grænsekontrollen i det nordjyske, siden regeringen 14. marts besluttede at udvide den midlertidige grænsekontrol til også at omfatte kontrol af samtlige af Danmarks grænser og lufthavne. Tirsdag aften klokken 22.05 oplevede Nordjyllands Politi sit hidtil eneste tilfælde af en person, der skulle afvises ved grænsen. En udlænding var ankommet med fly fra Amsterdam til Aalborg Lufthavn. Men da vedkommende ikke havde det, regeringen angiver som et ’anerkendelsesværdigt’ formål med indrejsen (f.eks. at bo eller arbejde i Danmark), så kvitterede politiet med at sende den rejsende tilbage igen. Beslutningen blev accepteret af den rejsende i god ro og mag. Det oplyser vicepolitiinspektør Anders Uhrskov fra Nordjyllands Politi.

Referat:
Kun én gang har Nordjyllands Politi måtte sende en rejsende retur, som havde håbet på at måtte lande i Aalborg Lufthavn.